ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ที่ตั้ง + ลักษณะร้าน :
ร้านเปิดใหม่ อยู่ปากซอยแบริ่ง34 อยู่ข้างๆโลตัสเอกเพรส
แทบจะเป็นส่วนนึงของโลตัสเลย มีประตูเข้าทั้งจากหน้าร้าน และจากทางโลตัสเอกเพรสเลย
ร้านกว้างสัก2 3 เมตร แต่ยาวลึกเข้าไปเยอะเลยค่ะ 
มีที่นั่งทานรับลูกค้าได้ 30 คนสบายๆเลย เป็นร้านในห้องแอร์ แต่แอร์ไม่ค่อยเย็นนะ ^^
รสชาติ การบริการ ฯลฯ : 
พนักงานของร้านมีอยู่ 4 5 คน บริการทั่วถึงดี
ซุ้มก๋วยเตี๋ยวจะตั้งอยู่หน้าร้านเลย พอเข้านั่งที่ พนักงานก็แนะนำก่อนเลยว่ามีหมูกับเนื้อนะคะ
เราสั่งบะหมี่หมู  ราคาชามธรรมดา 35 พิเศษ 40
หน้าตาน่าทานค่ะ ซอสก๋วยเตี๋ยวเรือร้านนี้ทำออกมารสชาติไปทางเปรี้ยวๆเผ็ดๆ
น้ำซุปจะออกมันๆ บะหมี่แป้งอ่ะ ไม่ค่อยชอบแบบนี้เท่าไหร่
ลูกชิ้นหมู 2 ลูก หมูตุ๋น 1 ชิ้นบิ๊ก หมูชิ้น ชิ้นใหญ่ๆอีก 2 ชิ้น ตับอีก 1 ชิ้น
เครื่องถือว่าสมราคา ลูกชิ้นหมูอร่อยมั่ก เด้งๆ หนุบๆ
หมูชิ้นหนา เสียดายที่เนื้อไม่นุ่ม ส่วนหมูตุ๋น จะออกเหนียวๆไปสักหน่อย ยังไม่เปื่อยนุ่ม
ผักเป็น ผกบุ้งซอยสั้นๆ สุก กรุบกรอบ 
ผักคู่ก๋วยเตี๋ยวเรืออย่างโหระพา ก็ขอทางร้านได้ค่ะ แต่ถ้าไม่ได้ขอเค้าก็ไม่ได้มีให้นะ
ก๋วยเตี๋ยวชามเดียวอิ่มค่ะ แต่พอดีเราติดฝน ระหว่างรอ ก็เบิ้ลอีกสักชาม
เส้นหมี่ สั่งใส่แต่หมูตุ๋น กับลูกชิ้น ได้มาอย่างละ  3 ชิ้น 
จานนี้ดูตกแต่งไม่สวยงามเลย ผักชีฝรั่งนิ๊ดดเดียว(ตัวชูรสสำหรับเราเลยนะนั่น)
การบริการ มารยาทพนักงาน ดีมากจริงๆค่ะ.......